La delegació de Mobilitat Urbana i AVSA rebaixen el nou Abonament 10 València a 23’50 €
30 de desembre 2015

![Imagen 1](/media/gtlo3rfn/29roser.jpg)![Imagen 2](/media/ol4bldct/39avsa_g.jpg)

La delegació de Mobilitat Urbana de l'Ajuntament de Sagunt i l'empresa Autos Vallduxense S.A. (AVSA) han rebaixat el nou Abonament 10 València a 23’50 €, amb el qual cada viatge valdrà 2’35 €, a partir del pròxim 1 de gener, tant des de Sagunt com des del Port de Sagunt.

La delegada de Mobilitat Urbana, Roser Maestro, ha destacat la importància d'aquesta consecució: “**Ja aconseguirem la unificació de les tarifes per als dos nuclis de la ciutat i ara hem fet un esforç i hem aconseguit aquesta rebaixa que també era una petició dels usuaris. Aquest és l'inici d'una millora substancial del servei en tots els àmbits**”.  
  
El nou Abonament 10 València és vàlid per a les línies 115, així com per a fer transbord amb les línies 1, 2 i 102. En la targeta es podrà fer una càrrega màxima de 20 viatges. L'ús diari estarà limitat. Hi haurà un màxim de quatre cancel·lacions, sense comptar els transbords. A més, la targeta està preparada per a carregar l’Abonament 10 Transport SUV, per a viatjar entre el Port de Sagunt, Sagunt, Canet, la platja de Canet i les platges d’Almardà i Corinto.

La targeta es podrà adquirir per un preu de 4’5 euros en www.avsa.es i en els següents quioscs i estancs: el Quiosc Miguel Ángel del carrer dels Horts, 28; l'estanc de l'avinguda País Valencià, 31; el quiosc Alfa del carrer Murillo, 6; el quiosc Ana María del carrer Reina Donya Joana, 4; el quiosc Lorenzo Martínez de la plaça Reina Fabiola; Tu Kiosko de l'avinguda Arquitecte Alfredo Simón Gurumeta; l'estanc de l’avinguda 9 d’Octubre, 78; l'estanc de l'avinguda Camp de Morvedre, 99; i el carrer Azorín, 6, del barri de Baladre.

*   [](http://www.facebook.com/sharer.php?u=https://aytosagunto.es/va/actualitat/la-delegació-de-mobilitat-urbana-i-avsa-rebaixen-el-nou-abonament-10-valència-a-23-50/ "Facebook")
*   [](http://twitter.com/share?url=https://aytosagunto.es/va/actualitat/la-delegació-de-mobilitat-urbana-i-avsa-rebaixen-el-nou-abonament-10-valència-a-23-50/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegació-de-mobilitat-urbana-i-avsa-rebaixen-el-nou-abonament-10-valència-a-23-50/ "Linked In")
*   [](mailto:?body=https://aytosagunto.es/va/actualitat/la-delegació-de-mobilitat-urbana-i-avsa-rebaixen-el-nou-abonament-10-valència-a-23-50/)